El termini per sol·licitar l'ajut és del 6 d'abril al 5 de maig de 2020.
No cal adjuntar cap documentació ja que el compliment dels requisits s'acredita mitjançant les declaracions responsables que ja inclou el formulari de sol·licitud.
La persona sol·licitant, en cas de rebre l'ajut, té l'obligació de conservar i custodiar aquesta documentació i posar-la a disposició de l'Administració per a qualsevol actuació de comprovació i verificació de les dades declarades.
La documentació a custodiar és:
Consulteu primer les preguntes freqüents sobre els ajuts per a autònoms.
Si no hi trobeu la resposta, podeu fer les vostres consultes:
Telefònicament a través del 93 519 39 86, de dilluns a divendres de 9h a 15, o del 012, de dilluns a divendres, de 8 a 22h,
o enviant un missatge a la Bústia de contacte: Empresa.
Es tracta d'una prestació econòmica única.
En tots els casos l'import de l' ajut no serà inferior a 100€ ni superior a 2000€.
La quantia de la subvenció dependrà de cada cas.
L'import de l'ajut es calcula de la manera següent:
En cas que el resultat del mes de març 2019 (Taula 1) o mitjana resultats des de l'alta (Taula 2) sigui igual o superior a 950€,: En aquests casos, l'import de l'ajut es calcula amb l'objecte de garantir el mes de març de 2020 un salari mínim de 950€.
En cas que el resultat del mes de març 2019 (Taula 1) o mitjana resultats des de l'alta (Taula 2) sigui inferior a 950€: En aquests casos l'import de l'ajut es calcularà amb la finalitat de garantir el mes de març de 2020 un salari equivalent al resultat del mes de març de 2019.
Exemple 1: L'import del resultat de març de 2019 (o del resultat mitjà des de l'alta fins al mes de febrer de 2020) és de 950€ o superior.
Exemple 2: L'import del resultat de març de 2019 (o del resultat mitjà des de l'alta fins al mes de febrer de 2020) és de 950€ o superior.
El mes de març de 2020 s'han obtingut beneficis per import de 200€.
Exemple 3: L'import del resultat del mes de març de 2019 (o del resultat mitjà des de l'alta fins al mes de febrer de 2020) és de 800€.
Exemple 4: L'import del resultat del mes de març de 2019 (o del resultat mitjà des de l'alta fins al mes de febrer de 2020) és de 500€.
El mes de març de 2020 s'han obtingut beneficis per import de 100 euros.
Abans d'omplir el formulari, consulteu les preguntes freqüents sobre el tràmit
Heu d'emplenar el formulari de sol·licitud d'acord amb les indicacions següents:
Persones treballadores autònomes que tributen pel sistema d'estimació objectiva (Mòduls)
L'import que haureu de consignar al formulari de sol·licitud és l'import del rendiment anual net de l'activitat d'acord amb el model 131 "IRPF - Empresaris i professionals en estimació objectiva" de l'Agència Tributària del primer trimestre 2020.
Persones treballadores autònomes que tributen pel sistema d'estimació directa
Si la data d'alta al RETA és anterior al mes de març de 2019, heu d'emplenar la Taula 1 del document excel " Estimació directa ingressos i despeses " (G146NTA-107).
Aquesta taula es troba dins la pestanya "ALTA RETA ABANS MARÇ 19" i calcula els conceptes següents:
Si la data d'alta al RETA és a partir de l'1 de març de 2019, heu d'emplenar la Taula 2 del document excel " Estimació directa ingressos i despeses " (G146NTA-107).
Aquesta taula es troba dins la pestanya "ALTA RETA DES DE 01_03_19" i calcula els conceptes següents:
IMPORTANT: Caldrà que verifiqueu que els imports consignats al formulari de sol·licitud coincideixen amb els imports del document excel "Estimació directa ingressos i despeses".
A més, en cas que el resultat sigui negatiu recordeu que en la casella del formulari de sol·licitud que correspongui heu de posar el signe menys abans de la quantia, per exemple: -250.
Cal que us identifiqueu quan signeu la tramesa amb l' idCAT Mòbil o un certificat digital
Formulari de sol·licitud fora de termini.
En cas que sigueu d'altres estats de la Unió Europea o bé persones titulars i beneficiàries de MUFACE, no podeu obtenir actualment l'idCat Mòbil per internet, així que haureu d'omplir i enviar el "Formulari excepcional per a persones que no tinguin ni puguin obtenir cap mecanisme de signatura electrònica".
El termini màxim per resoldre és d'un mes a comptar des de l'endemà de la data de finalització del termini de presentació de les sol·licituds.
La resolució definitiva es notifica mitjançant la publicació al Tauler electrònic de l'Administració de la Generalitat de Catalunya i s'avisarà a les persones interessades per correu electrònic.
Contra la resolució, que no exhaureix la via administrativa, les persones interessades poden interposar recurs d'alçada en el termini d'un mes.
4 de maig de 2020: publicada la segona resolució d'atorgament dels ajuts per a les persones treballadores autònomes.
23 d'abril: publicada la primera resolució d'atorgament dels ajuts per a les persones treballadores autònomes.